text: 25-årig epileptiker fundet i god behold
  05 september 2015 kl. 15.08
  Daniel Junker Sørensen, der blev efterlyst fredag, er forenet med familien og i god behold.
  Sydøstjyllands Politi efterlyste fredag den 25-årige Daniel Junker Sørensen fra Lunderskov, der havde forladt sit hjem onsdag eftermiddag. Daniel Junker Sørensen lider af epilepsi, og Sydøstjylland Politi tog derfor hans forsvinden meget alvorligt.
  Nu kan Sydøstjyllands Politi dog meddele, at Daniel Junker Sørensen er forenet med sin familie, og at han er i god behold. De takker samtidig for de mange henvendelser fra borgere i sagen.
  